Hrvatska bombonijera naljutila Slovence: 'To je provokacija!'

Naše veleposlanstvo u Sloveniji za blagdane je državnim institucijama poklonilo bombonijeru Pozdrav iz Hrvatske što je u Sloveniji ocijenjeno kao 'nedopustiva provokacija'...

<p>Nova "slatka afera" trese regiju, ali ovaj put uzrok nisu srpske čokoladice nego hrvatska bombonijera. Naše veleposlanstvo u Sloveniji za blagdane je djelatnicima slovenskog ministarstva vanjskih poslova, kabinetu premijera Cerara i predsjednika Boruta Pahora <strong>poklonilo Kraševu bombonijeru Pozdrav iz Hrvatske.</strong></p><p>Tu su gestu Slovenci ocijenili kao "nedopustivu provokaciju" jer je na omotu bombonijere <strong>karta Hrvatske na kojoj je granica sa Slovenijom ucrtana po sredini Piranskog zaljeva.</strong></p><p>Poznato je da takvo razgraničenje već više od 25 godina zagovara hrvatska strana, a Slovenci osporavaju i traže cijeli zaljev. Zbog toga se dvije zemlje spore još od osamostaljenja, a cijeli je slučaj na Arbitražnom sudu. </p><p>Kako piše <a href="https://www.dnevnik.si/1042757280"><strong>Dnevnik.si</strong></a>, slovensko inoministarstvo bombonijere je vratilo hrvatskom veleposlanstvu i to u vrećicama I Feel Slovenija. Diplomat ipak ne namjeravaju slati diplomatsku notu Hrvatskoj kako ne bi zaoštravali situaciju. </p>